b'\n_START_ARTICLE_\nTaft-Katsuraavtalen\n_START_PARAGRAPH_\nTaft-Katsuraavtalen (japansk: \xe6\xa1\x82\xe3\x83\xbb\xe3\x82\xbf\xe3\x83\x95\xe3\x83\x88\xe5\x8d\x94\xe5\xae\x9a eller Katsura-Tafuto Ky\xc5\x8dtei) var et hemmelig diplomatisk meorandum mellom USAs krigsminister William Howard Taft og Japans statsminister Katsura Taro inng\xc3\xa5tt den 29. juli 1905_NEWLINE_I avtalen anerkjenner USA at Korea er en del av Japans interessesf\xc3\xa6re, mens Japan i bytte erkjenner at Filippinene er en del av USAs interessesf\xc3\xa6re. Avtalen ble f\xc3\xb8rst kjent i 1924 og var ikke en normal bilateral avtale, men bare et m\xc3\xb8tememorandum, ment for \xc3\xa5 lette de japansk-amerikanske forholdene.\n_START_SECTION_\nKoreansk reaksjon\n_START_PARAGRAPH_\nKoreanske historikere mener Taft-Katsuraavtalen br\xc3\xb8t med \xc2\xabDen koreansk-amerikanske traktat for vennskap og handel\xc2\xbb som ble signert i Incheon den 22. mai 1882. Joseon-regjeringen mente traktaten var en forsvarspakt, noe amerikanerne ikke gjorde._NEWLINE_Ettersom avtalen \xc3\xa5pnet veien for Japans kolonisering av Korea, noe som senere ble stadfestet i Portsmouth-traktaten, kan avtalen sees p\xc3\xa5 som den direkte \xc3\xa5rsak til at Japan koloniserte Korea._NEWLINE_I dag anses Taft-Katsuraavtalen som en historisk fotnote, men blant koreanske aktivister lever den i beste velg\xc3\xa5ende i mediebildet som et eksempel p\xc3\xa5 at USA ikke er til \xc3\xa5 stole p\xc3\xa5 n\xc3\xa5r det er snakk om koreansk suverenitet.'